زكريا الحجاوى

زكريا الحجاوى شاعر ومن اشهر جامعين التراث المزيكا الخاص بالفلكلور المصرى (اتولد فى 4 يونيه 1915 فى مركز المطريه فى الدقهليه واتوفى فى 7 ديسمبر 1975 فى دوله قطر) هوه واحد من رواد الفن الشعبى المصرى، قدم التراث الشعبى المصرى فى الصحافه والإذاعه والتلفزيون. و هو جوز الفنانه خضره محمد خضر .
قضى اخر سنين حياته فى قطر اللى سافر ليها سنه 1971 للعمل كمستشار وزاره الإعلام القطريه، وهناك اسس مركز لتجميع الفنون الشعبية، ومات بقطر سنه 1975.
 مؤلفاته 
 بيجماليون (مسرحية).
 ملك ضد الشعب (مسرحية).
 نهر البنفسج (مجموعه قصص).
 حكايه اليهود
 موسوعه التراث الشعبى (الجزء الاول).
 كمان كتب دراسات حوالين الفولكلور المصرى اتنشرت فى جريده المصرى ومجله الرساله الجديدة.

 اعماله للمسرح والإذاعه والسينما والتلفزيون 
 للمسرح: الف زكريا الحجاوى أوبريت "يا ليل يا عين" و هو اول أوبريت شعبى يتعمل على خشبه مسرح الاوبرا سنه 1957. كمان اسس الحجاوى مسرح المقطم للفن الشعبى.
 للإذاعة: قدم اعمال شعبيه للإذاعيه من اشهرها "أيوب المصري" و"سعد اليتيم".
 للتلفزيون: مسلسلات سيد درويش و ادهم الشرقاوى.
 للسينما: سيناريو فيلم "أحبك يا حسن".

 تكريمه 
بعد وفاه الحجاوى كرمته الدوله ومنحت اسمه شهاده تقدير من اكاديميه الفنون المصريه، كمان غيرت اسم مسرح السامر ل"مسرح زكريا الحجاوى" ومنحته وسام العلوم والفنون من الطبقه الأولى.

تصنيف:شعرا مصريين
تصنيف:كتاب مصريين
تصنيف:دقهلاويه
تصنيف:ناس من المطرية